ANIMALAW Εθελοντές Νομικοί και Δικηγόροι Υπέρ της Προστασίας Ζώων.: Ιουλίου 2013
N.1038/1932 ΖΩΑ & ΜΕΣΑ ΜΕΤΑΦΟΡΑΣ
Σχηματίστηκε δικογραφία για την κακοποίηση αγριογούρουνων από κυνηγούς
Δικογραφία έχει σχηματιστεί εις βάρος του Πολύκαρπου Σκ., κάτοικο Ναυπάκτου, ο οποίος είχε ανεβάσει στην προσωπική του σελίδα στο facebook τον Μάρτιο του 2012 μια σειρά από βίντεο που αποδεικνύουν τον βασανισμό νεαρών αγριογούρουνων από κυνηγόσκυλα κατ’ εντολή των αφεντικών τους.
Σύμφωνα με την αντιπρόεδρο της Π.Φ.Π.Ο. Μάριζα Χριστοδούλου από το Α.Τ. Μεσολογγίου σχηματίστηκε δικογραφία εις βάρος του Πολύκαρπου Σκ., ο οποίος φυσικά μόλις είδε το δημοσίευμα μας κατέβασε από τη σελίδα του στο facebook τα βίντεο που αποδεικνύουν τα αίσχη στα οποία μετέχει εκείνος και η πολυπληθής παρέα των κυνηγών φίλων του.
Αν αντέχετε δείτε το βίντεο και ακούστε τα ουρλιαχτά του μικρού αγριογούρουνου.
Όμως τα ηλεκτρονικά ίχνη μένουν και βάσει αυτών ενημερώθηκε η εισαγγελία. Εμείς από την πλευρά μας αναμένουμε το πότε θα οριστεί η δικάσιμος. Ο Πολύκαρπος Σκ. όταν τον εντόπισε η Αστυνομία και αρμόδιος νομοκτηνίατρος είπε ότι η εξόφθαλμη κακοποίηση των γουρουνιών «ήταν παλιά υπόθεση και ότι τώρα δεν γίνεται αυτό».
Αξίζει να αναφέρουμε πως ο Πολύκαρπος Σκ. κατέβασε τα βίντεο, γιατί όπως είπε δεν ήξερε ότι είναι παράνομο να δημοσιοποιεί αυτά τα αίσχη και αφού απείλησε - μέσω faceboook - εκείνους που τον κάρφωσαν δήλωσε και περήφανος που ο ο γιος του, όπως φαίνεται και σε σχετική φωτογραφία, αντί να μπλέξει με ναρκωτικά ασχολείται με το κυνήγι και τα όπλα και φωτογραφίζεται - προφανώς με την προτροπή του πατέρα του - κάνοντας ότι πυροβολεί νεκρά ζώα...
Η λογική έχει όρια, η βλακεία προφανώς όχι...
Πηγή: Σχηματίστηκε δικογραφία για την κακοποίηση αγριογούρουνων από κυνηγούς | www.zoosos.gr Αναρτήθηκε από
Δικογραφίες,
Κακοποίηση Άγριου Ζώου,
Το πήραν από τη δήθεν «φιλόζωη» με εντολή εισαγγελέα!
5 9 1659
Ανίδεοι οι αστυνομικοί του Α.Τ. Συντάγματος
Αυτό έγινε βέβαια κατορθωτό μόνο αφού στο διαδίκτυο έγινε χαμός από το γεγονός ότι ενώ ο Δήμος Αθηναίων κλήθηκε να παραλάβει το ζώο, που ζούσε μαρτυρικό βίο, και όμως οι υπάλληλοι του δεν κατάφεραν να το αποσπάσουν από τα χέρια της κυρίας που ισχυριζόταν ότι το φροντίζει υπαίθρια...
Έτσι ήταν το ζώο για περίπου έναν μήνα!
Θυμίζουμε ότι μια νεαρή γυναίκα η Μαριάννα στις 22/7 έκανε γνωστό το δράμα του ζώου μέσω facebook και τότε το www.zoosos.gr στο πλαίσιο του ρεπορτάζ επικοινώνησε με την Άννα Μακρή που είναι υπεύθυνη του Τμήματος Αστικής Πανίδας του Δήμου Αθηναίων για να μάθουμε το γιατί το σκυλί αφέθηκε στη μοίρα του.
Η Μάρθα Πουλτίδου γνωστή για τη φιλοζωική της δράση εκ μέρους της Πανελλαδικής Φιλοζωικής και Περιβαλλοντικής Ομοσπονδίας (Π.Φ.Π.Ο.) μαζί με την Ύρια Λιονάκη εκ μέρους των «Ενεργών Πολιτών για την Προστασία των Ζώων» και με την Ντοριάννα Κουή πήγαν τελικά χθες στο πρωί στην Εισαγγελία Πρωτοδικών Αθηνών για να ζητήσουν με διάταξη την αφαίρεση του σκύλου από εκείνη που τον κατέχει χωρίς να τον φροντίζει ουσιαστικά αφού τον είχε επί έναν μήνα στο Λυκαβηττό.
Οι αστυνομικοί στο Α.Τ. Συντάγματος δεν ήξεραν τι να κάνουν!
Η εισαγγελέας Ζώων Αθηνά Θεοδωροπούλου έδωσε την διάταξη αφαίρεσης και με αυτή ανά χείρας οι γυναίκες πήγαν στο Α.Τ. Συντάγματος. Εκεί οι φιλόζωες πληροφορήθηκαν ότι θα σταλεί περιπολικό από την Άμεση Δράση και μάλιστα τους ζητήθηκε - αν χρειαστεί να επέμβει κλειδαράς - να τον πληρώσουν οι ίδιες για να πάρουν το σκυλί!
Τελικά πήγαν στο σπίτι της γυναίκας, που είχε το σκυλί, μαζί με το περιπολικό, το συνεργείο του Δήμου Αθηναίων
και τους υπαλλήλους Δημήτρη Ίσσαρη και Σπύρο Κονιδάρη και εκεί βρήκαν και τη δικηγόρο της, η οποία προσπαθούσε να πείσει τις εκπροσώπους των σωματείων να φύγουν, ενώ η πελάτισσα της δεν άνοιγε την πόρτα του σπιτιού της.
Η κα Πουλτίδου εξήγησε στο www.zoosos.gr το χρονικό της υπόθεση τονίζοντας ότι οι αστυνομικοί που ήταν παρόντες ήταν ουσιαστικά ανίδεοι!
Σύμφωνα πάντα με την κα Πουλτίδου: «οι αστυνομικοί δεν είχαν ιδέα τι πρέπει να κάνουν, αλλά ούτε και στο Αστυνομικό Τμήμα Συντάγματος γνώριζαν. Προσπάθησα να εξηγήσω στην αξιωματικό υπηρεσίας τι πρέπει να γίνει, μια και δήλωσε άγνοια. Αφού της εξήγησα πως γίνεται μια αφαίρεση ζώου, μου απάντησε: “θα μου πείτε εσείς πως θα κάνω τη δουλειά μου;”.
Στη συνέχεια επειδή η γυναίκα που είχε το Μπολζόι δεν άνοιγε την πόρτα αντί να καλέσουν πταισματοδίκη ως όφειλαν οι αστυνομικοί κάλεσαν τον εισαγγελέα, που είχε βάρδια, και συγκεκριμένα τον Κωνσταντίνο Σπηλιόπουλο (ο οποίος είχε παυθεί από εισαγγελέας Ζώων τον Νοέμβριο του 2012 μετά από δική μου καταγγελία). Εκείνος τους είπε τότε να φύγει το περιπολικό και να ακυρωθεί η εισαγγελική παραγγελία!
Μόλις το πληροφορήθηκα πήρα τηλέφωνο στο Α.Τ. Συντάγματος και έγινε ο κακός χαμός. Εξήγησα στην αξιωματικό υπηρεσίας ότι δεν έχουμε εισαγγελική παραγγελία αλλά διάταξη αφαίρεσης, και πως ένας εισαγγελέας δε μπορεί να ακυρώσει διάταξη άλλου εισαγγελέα. Της εξήγησα ότι δεν είχαν καμιά δουλειά να ζητήσουν εισαγγελέα αφού η διαδικασία προβλέπει πταισματοδίκη.
Η αξιωματικός υπηρεσίας επέμενε ότι το περιπολικό πρέπει να φύγει, και τότε την ενημέρωσα ότι θα πάω στη Γ.Α.Δ.Α. και θα της αναφορά για παράβαση καθήκοντος. Τότε μου είπε: "πράξτε τα νόμιμα". Τελικά η γυναίκα, το πολύ άρρωστο και ηλικιωμένο ζώο (είναι περίπου 13 ετών) αναγκάστηκε να συνεργαστεί και το παρέδωσε για να μεταφερθεί στον κτηνίατρο».
Πηγή: Το πήραν από τη δήθεν «φιλόζωη» με εντολή εισαγγελέα! | www.zoosos.gr Αναρτήθηκε από
Εγκατάλειψη Ζώου,
Κακοποίηση Ζώου,
Κατασχέσεις ζώων
Στις 14 Ιουλίου έγινε μία επιτυχημένη επιχείρηση από το Αστυνομικό Τμήμα Χαϊδαρίου, το οποίο με την παρουσία μελών της Πανελλαδικής Φιλοζωικής και Περιβαλλοντικής Ομοσπονδίας (Π.Φ.Π.Ο.) συνέλαβε 8 φορτηγά με Ρομά, που πουλούσαν πουλερικά υπαίθρια επί της Λεωφόρου Σχιστού. Οι παραβάτες οδηγήθηκαν στο Α.Τ. όπου τους ασκήθηκε ποινική δίωξη.
Πριν από την αστυνομική επιχείρηση πραγματοποιήθηκε στις 9 Ιουλίου με πρωτοβουλία της Π.Φ.Π.Ο. στο γραφείο της εισαγγελέως Πρωτοδικών Αθηνών Αθηνάς Θεοδωροπούλου ευρεία σύσκεψη των αρμόδιων φορέων και αρχών για την αντιμετώπιση του προβλήματος της υπαίθριας παράνομης πώλησης ζώων.
Σε αυτή τη συνάντηση συμμετείχαν εκτός από την κα Θεοδωροπούλου, ο προϊστάμενος της Εισαγγελίας Πρωτοδικών Πειραιά, ο τμηματάρχης του Τμήματος Γενικής Αστυνόμευσης Αττικής, υπάλληλος της Κ.Υ. του Σ.Δ.Ο.Ε., δασονόμοι των Δασαρχείων Πειραιά και Αιγάλεω, υπάλληλοι του Τμήματος Εσόδων του Δήμου Πειραιά, και κτηνίατροι από την Κτηνιατρική Υπηρεσία της Αντιπεριφέρειας Δυτικού Τομέα και Πειραιά.
Το θέμα που απασχόλησε τους συμμετέχοντες ήταν το ζωοπάζαρο του Σχιστού όπου επί σειρά ετών πωλούνται παράνομα και σε άθλιες συνθήκες πολλά ζώα, οικόσιτα, συντροφιάς και άγρια. Κατά τη σύσκεψη, αποφασίστηκαν οι συστηματικοί έλεγχοι των υπαίθριων αγορών και η ποινική δίωξη των παραβατών για την αποτελεσματικότερη διευθέτηση της επονείδιστης αυτής κατάστασης.
Οι αρμόδιοι υπάλληλοι του Υπουργείου Αγροτικής Ανάπτυξης και Τροφίμων, που δυστυχώς απουσίαζαν από τη σύσκεψη, ενημερώθηκαν για το «ψήφισμα», ενώ με επιστολές της η Π.Φ.Π.Ο. τους έφερε ενώπιον του σημαντικού ζητήματος της πολυνομίας που υπάρχει σχετικά με τα θέματα πώλησης, εμπορίας, διακίνησης και κακοποίησης ζώων και της αναγκαιότητας για έκδοση μιας συγκεντρωτικής και καθοδηγητικής εγκυκλίου σχετικής με την πάταξη του παράνομου εμπορίου και της κακοποίησης ζώων στις υπαίθριες αγορές.
Στις 9 Ιουνίου – ένα μήνα πριν από τη συνάντηση αυτή – είχε προηγηθεί στο Παζάρι του Σχιστό άλλη μια μεγάλη επιχείρηση, κατόπιν αιτήματος της Π.Φ.Π.Ο., με τη συνδρομή της ΕΛ.ΑΣ, της Δημοτικής Αστυνομίας και του Δασαρχείου. Κατά την επιχείρηση αυτή επιβλήθηκαν στους παραβάτες διοικητικά πρόστιμα και έγιναν προσαγωγές.
Η Π.Φ.Π.Ο. έχει ως ένα από τους βασικούς και επιτελικούς της στόχους την κατάργηση πώλησης των ζώων παντός είδους, είτε αυτά πωλούνται σε λαϊκές και υπαίθριες αγορές και πανηγύρια είτε στα καταστήματα πώλησης ζώων (pet shops).
Στο πρόσφατο παρελθόν, κυρίως κατά τις ημέρες του Πάσχα, ενεργώντας νόμιμα αλλά και ακτιβίστικα, προχώρησε σε κατασχέσεις πολλών ζώων, κυρίως πουλερικών, με τη συνδρομή της ΕΛ.ΑΣ. και της Δημοτικής Αστυνομίας.
Η Π.Φ.Π.Ο δηλώνει με αφορμή τις νέες συλλήψεις ότι θα συνεχίσει να αγωνίζεται και να χρησιμοποιεί κάθε ένδικο και εξώδικο μέσο για την οριστική κατάργηση της πώλησης ζώων στη χώρα μας, είτε αυτή αφορά την υπαίθρια πώληση ζώων είτε την πώλησή τους από τα καταστήματα.
Για αυτό το σκοπό ασκεί πιέσεις, τόσο με επιστολές όσο και με συναντήσεις, στα αρμόδια υπουργεία, επισημαίνοντάς τους ότι το εμπόριο ζώων, με όποιον τρόπο και αν αυτό διεξάγεται, αποτελεί κατάφωρη παραβίαση των συνθηκών ευζωίας τους και άρα οδηγεί με μαθηματική ακρίβεια στην παθητική κακοποίησή τους.
Πηγή: Συστηματικές διώξεις σ’ εκείνους που πωλούν υπαίθρια ζώα και στο παζάρι Σχιστού | www.zoosos.gr Αναρτήθηκε από
Παράνομο εμπόριο ζώων,
Θεσσαλονίκη: 18 μήνες φυλάκιση σε ιδιοκτήτη πετ σοπ που δεν είχε άδεια για τα ζώα που πουλούσε
Σε 18 μήνες φυλάκιση καταδικάστηκε ιδιοκτήτης πετ σοπ στους Αμπελόκηπους Θεσσαλονίκης για σωρεία παραβάσεων της ευζωϊας των ζώων που είχε προς πώληση αλλά και για έλλειψη άδειας πώλησης τους, αφού η άδεια που είχε αφορούσε μόνο σε ωδικά πτηνά!
Όλα ξεκίνησαν την Παρασκευή, όταν φιλόζωη κατήγγειλε στο φιλοζωικό σωματείο Συμπόνοια τις συνθήκες που είδε να επικρατούν στο κατάστημα, με τα πιάτα των ζώων άδεια από νερό και τα ίδια τα ζώα εκτεθειμένα στον ήλιο, καθώς το μεσημέρι ο ήλιος χτυπούσε το κατάστημα. Κατήγγειλαν το θέμα στην Αστυνομία, εστάλη περιπολικό και την Δευτέρα κλιμάκιο της Κτηνιατρικής πήγε για έλεγχο στο pet shop της οδού Μεγ. Αλεξάνδρου.
Εκεί διαπιστώθηκε σωρεία παραβάσεων, διοικητικής, φιλοζωικής και φορολογικής υφής, όπως δήλωσε ο πρόεδρος του σωματείου, κ Ηρακλής Δημητριάδης. Η συνέχεια δόθηκε στο αστυνομικό τμήμα όπου κατατέθηκαν μηνύσεις ώστε να προχωρήσει η κτηνιατρική και το ΣΔΟΕ σε περαιτέρω κυρώσεις.
Τα κουτάβια, τα κουνέλια και τα χάμστερ που πωλούνταν στο κατάστημα ζητήθηκε να κατασχεθούν από τους φιλόζωους.
Ο ιδιοκτήτης του καταστήματος οδηγήθηκε στο τριμελές πλημμελιοδικείο Θεσσαλονίκης. Αν και από λάθος του περίμενε σε άλλη αίθουσα και δικάστηκε ερήμην, η ποινή θα ήταν ούτως ή άλλως σοβαρή για τις παραβάσεις του. Έτσι του επιβλήθηκε ποινή φυλάκισης 18 μηνών για την κατάσταση στην οποία είχε τα ζώα και φυσικά για την έλλειψη άδειας πώλησης ζώων (εκτός ωδικών πτηνών για τα οποία είχε).
Για ακόμα μία φορά θα τονίσουμε ότι το εμπόριο ζώων είναι ανεξέλεγκτο και όσο δεδομένο κι αν θεωρούμε ότι τα πετ σοπ πουλάνε ζώα δεν πρέπει να στηρίζουμε άλλο την παρανομία. Η άδεια πώλησης ζώων ακόμα και όταν υπάρχει δεν εξασφαλίζει πάντα την ευζωία τους ή την υγεία τους.
Ας βοηθήσουμε τα αδέσποτα εκεί έξω, υοθετώντας τα, και ας μην αντιμετωπίζουμε τα ζώα ως προϊόντα.
Πηγή:http://www.adespoto.gr/index.php?option=com_content&view=article&id=6641:thessaloniki-18-mines-fylakisi-se-idioktiti-pet-sop-poy-den-eixe-adeia-gia-ta-zoa-poy-poyloyse&catid=35:generalnews&Itemid=67
Καταγγελίες σε Pet shop,
Καταδίκες,
Ρόδος: Ξεκινούν οι κατασχέσεις κουταβιών από τους ανήλικους αθίγγανους με άδεια εισαγγελέα
Μετά από αίτηση προς την εισαγγελία Ρόδου των φιλοζωικών σωματείων, Τυχερές Πατούσες και Αδέσποτη Παρέα και παράσταση των δικηγόρων Κιούρτζη Στέλλιο και Διμέλη Γεωργία
(μελών του σωματείο Τυχερές Πατούσες) στον προϊστάμενο της Εισαγγελίας κύριο Μπούτσικο διατάχθηκε από αυτόν σε συνεργασία με τον κύριο διοικητή Τσακιράκη να ξεκινήσει η διαδικασία του αυτόφωρου για τις κακοποιήσεις κουταβιών από τσιγγάνους επαίτες στην πόλη της Ρόδου .
Λόγω της παύσης της λειτουργίας της δημοτικής αστυνομίας, οι αφαιρέσεις των κουταβιών θα γίνονται από ομάδα δράσης φιλόζωων μελών των σωματείων σε συνεργασία με τις αρμόδιες αρχές (100). Για αυτό παρακαλούνται όσοι φιλόζωοι μπορούν να συνδράμουν να επικοινωνήσουν με τα σωματεία. Πηγή:http://www.adespoto.gr/index.php?option=com_content&view=article&id=6642:rodos-ksekinoyn-oi-katasxeseis-koytabion-apo-toys-anilikoys-athigganoys-me-adeia-eisaggelea&catid=35:generalnews&Itemid=67
Δύο άτομα συνελήφθησαν στην ευρύτερη περιοχή Τρικάλων για άσκοπους πυροβολισμούς και θανάτωση σκύλου. Πρόκειται για 71χρονο και 48χρονο,
που συνελήφθησαν χθες (16-07-2013) το μεσημέρι στην ευρύτερη περιοχή
των Τρικάλων, από αστυνομικούς του Τμήματος Ασφαλείας. Το πρωί της ίδιας
μέρας σκύλος επιτέθηκε σε ...
πρόβατα του 71χρονου, με αποτέλεσμα αυτός να πυροβολήσει στον αέρα
για εκφοβισμό με κυνηγετικό όπλο και στη συνέχεια μαζί με τον 48χρονο
να χτυπήσουν το σκύλο με ξύλινο ρόπαλο, τραυματίζοντάς τον θανάσιμα.
Το όπλο που κατείχε νόμιμα ο 72χρονος κατασχέθηκε,
καθώς και δύο φυσίγγια.
Πηγή:http://animalspress.blogspot.gr/2013/07/blog-post_17.html
Πρόκληση θανάτου,
Σκύρος: Συνελήφθη για πρώτη φορά τσοπάνης που είχε δεμένο σε βαρέλι το σκύλο του
Οι φιλόζωες εθελόντριες στην Σκύρο κατά την έρευνα τους για ''βαρελόσκυλα'' εντόπισαν έναν σκύλο δεμένο, λαχανιασμένο από τη ζέστη, χωρίς νερό και τροφή και με υπολείμματα ακατάλληλης τροφής, με σπιτάκι που δεν χώραγε να μπει και ένα βαρέλι.
Κάλεσαν την αστυνομία, έδωσαν κατάθεση και ζήτησαν την σύλληψη του τσοπάνη, όπως προβλέπεται για παθητική κακοποίηση ζώου. Μάλιστα, ο ίδιος άνθρωπος είχε υπογράψει υπεύθυνη δήλωση πριν 1.5 χρόνο, όταν οι φιλόζωες είχαν κάνει καταγραφή των σκυλιών και είχε ενημερωθεί για το νόμο και τι πρέπει να παρέχει στα σκυλιά που διατηρεί δεμένα όμως δεν τα τήρησε.Έτσι ζητήθηκε και η οριστική κατάσχεση του σκύλου. Αφέθηκε ελεύθερος από την εισαγελία λόγω της προχωρημένης ηλικίας του και θα οριστεί δικάσιμος.Οι φιλόζωοι εθελοντές συνεχίζουν δυναμικά τους ελέγχους στο νησί ώστε να βοηθήσουν τα ζώα που ζουν σε άθλιες συνθήκες.
Πηγή:http://www.adespoto.gr/index.php?option=com_content&view=article&id=6635:skyros-synelifthi-gia-proti-fora-tsopanis-poy-eixe-demeno-se-bareli-to-skylo-toy&catid=35:generalnews&Itemid=67
Έτσι ζητήθηκε και η οριστική κατάσχεση του σκύλου. Αφέθηκε ελεύθερος από την εισαγελία λόγω της προχωρημένης ηλικίας του και θα οριστεί δικάσιμος.
Βαρελόσκυλα,
Ένας 27χρονος Ιρακινός είναι σύμφωνα με τη αστυνομία ο δράστης της κτηνωδίας που αποκαλύφθηκε την περασμένη Κυριακή
στο Ρέθυμνο όταν τρία σκυλιά βρέθηκαν απαγχονισμένα στην πλατεία
Μικρασιατών. Το αστυνομικό τμήμα Ρεθύμνου εξιχνίασε την υπόθεση μετά ...
από την καταγγελία ενός 45χρονου αλλοδαπού που έδωσε στοιχεία
για τη θανάτωση δια βρόχου των τριών σκύλων στο Ρέθυμνο.
Τα σκυλιά είχαν μείνει κρεμασμένα στο δέντρο για πολλές ώρες,
πιθανότατα από τα μεσάνυχτα του Σαββάτου, μέχρι που βρήκαν
οικτρό θάνατο. Σε βάρος του Ιρακινού σχηματίσθηκε δικογραφία,
η οποία θα υποβληθεί στον εισαγγελέα Πλημμελειοδικών
της κρητικής περιοχής.
Πηγή:http://animalspress.blogspot.gr/2013/07/blog-post_12.html
Πρόκληση θανάτου
Εχεις αγγελία για ζώα που θέλεις να χαρίσεις?
Έχασες το ζώο σου ή ετσι νομίζεις?
Για διάβασε παρακάτω...
Νά τι είπε ένας που ασχολείται με κυνομαχίες: "το πιό δύσκολο είναι να βρείς αρκετά σκυλιά και γάτες
για να τα χρησιμοποιήσεις σαν δολώματα κατά την εκπαίδευση..
Μια καλή πηγή είναι να τσεκάρεις τις αγγελίες των τοπικών εφημερίδων ( και ιντερνετ προσθέτουμε εμέις) που χαρίζουν γάτες και σκυλία. Η γυναίκα μου καλοντύνεται και πάει και τα μαζεύει για μένα. Αν αυτή η πηγή στερέψει απλά προσλαμβάνω συμμορίες παιδιών για να μου μαζέψουν σκυλιά και γατιά. Πηδάνε στις αυλές και τις πρασιές και παίρνουν όποιο αριθμό ζώων χρειαζόμαστε. Αφήνουν πάντα ανοιχτές τις πόρτες για να νομίζουν οι ιδιοκτήτες οτι καταλάθος τις άφησαν ανοιχτές οι ίδιοι, και το έσκασε το ζώο"
............Τώρα ξέρεις
Ποτέ μην δίνετε ζώο σε κάποιον, χωρίς συμβόλαιο υιοθεσίας που θα υπογραφεί στον δικό του χώρο.
Ποτέ μην δίνετε ζώο σε οποιονδήποτε επιμένει να το πάρει και να φύγει.
Πάντα ζητάτε να δείτε ταυτότητα και να συνοδεύετε το ζώο μεσα στο νέο του σπίτι. Προσοχή σε οτιδήποτε το ένστικτο σας σας λέει οτι ειναι " λάθος" σε κάποιον. Προσοχή στις "κυρίες" και "κυρίους" που έρχονται να υιοθετήσουν σκυλάκια και γατάκια και θέλουν να τα πάρουν αγγαλιά και να φύγουν. ο καθε ιδιοκτητης πρέπει να εχει τα απαραίτητα και να δέχεται να κάνετε ελεγχο στον χωρο του. Αν σε λίγες μέρες σας πει οτι το έχασε ή πέθανε είναι ύποπτος.
Ποτε μην αφήνετε άλυτο το ζώο σας σε αυλη το βράδυ, καλύτερα ειναι να το εχετε μαζί σας μεσα στο σπίτι σας
Ποτέ μην αφήνετε το σκύλο σας δεμένο εξω απο σουπερμάρκετ. Αναρτήθηκε από
Κυνομαχίες,
Μάθε και πρόσεχε!
Κτελ Ευβοίας: Τα ζώα ταξιδεύουν μόνο στην μπαγκαζιέρα
Πριν λίγες μέρες λόγω καταγγελία για ΚΤΕΛ μία αναγνώστρια του adespoto.gr επικοινώνησε μαζί μας για να μας πει ότι αντιμετωπίζει πρόβλημα με το ΚΤΕΛ Ευβοίας και ένα κουτάβι που θέλει να μεταφέρει στο νέο του σπίτι. Είχε καλέσει στα ΚΤΕΛ και παρότι γνώριζε ότι ο νόμος ορίζει ότι τα ζώα ταξιδεύουν μόνο στο χώρο της καμπίνας, οι υπεύθυνοι της είπαν ότι το ζώο θα μπει στην μπαγαζιέρα με το κλουβάκι τους!
Την συμβουλεύσαμε να τυπώσει το νόμο και να μη δεχθεί το ζώο να μπει στις αποσκευές. Οπως μας είπε, απελπισμένη, ξανακάλεσε, τους είπε για το νόμο και η απάντηση ήταν ότι μία κυρία τους είχε πάει χαρτί από γιατρό ότι δεν μπορεί να ταξιδέψει με ζώο . . .
Για να διαπιστώσουμε αν όντως το ΚΤΕΛ Ευβοίας δείχνει τέτοια πλήρη άγνοια του νόμου καλέσαμε στο 22230 22208 και το σήκωσε ένας κύριος. Ρωτήσαμε τι ισχύει για τα ζώα και η απάντηση ήταν ''Τι να ισχύει, ταξιδεύουν στην μπαγκαζιέρα, στο κλουβάκι τους!''.
Τον ρωτήσαμε αν γνωρίζει το νόμο του Υπ. Μεταφορών που απαγορεύει την τοποθέτηση ζώων στις αποσκευές και η απάντηση ήταν ...αν γνωρίζουμε εμείς ότι μία ηλικιωμένη τους είχε πάει χαρτί ότι δεν μπορεί να κάτσει δίπλα σε ζώο!
Στη συνέχεια τον ενημερώσαμε, αφού είχε πλήρη άγνοια του νόμου, ότι γι αυτό ορίζεται να δημιουργούν τα ΚΤΕΛ δρομολόγια που επιτρέπονται ζώα ώστε να μπορεί να επιλέξει κάποιος που δεν θέλει να ταξιδέψει με ζώο ένα άλλο δρομολόγιο.
Η άγνοια συνεχίστηκε με την απάντηση του κυρίου: Οταν μας φέρνουν λυκόσκυλα δηλαδή πρέπει να μπουν στο χώρο των επιβατών!?
Τον ενημερώσαμε για μία ακόμα φορά για το νόμο που δεν έχει διαβάσει παρότι εργάζεται στα ΚΤΕΛ και δίνει πληροφορίες στον κόσμο: Ο νόμος επιτρέπει ζώα μόνο ως 10 κιλά, στο χώρο επιβατών μόνο, στα ΚΤΕΛ. Αρα μεγαλόσωμα ζώα δεν ταξιδεύουν, απαγορεύεται,ούτε στην καμπίνα, ούτε στις αποσκευές.
Όταν κατάλαβε ότι γνωρίζουμε το νόμο και δεν μπορεί να μας επιβάλλει την δική του άποψη όπως κάνει με τους πολίτες που τον καλούν, μας απάντησε ότι δεν είναι...αρμόδιος και μας παρέπεμψε στο 2221023120 (Χαλκίδα). Ο κύριος που απάντησε ήταν πιο ευγενικός και ζήτησε να του πούμε συγκεκριμένη ημερομηνία που θα ταξιδέψουμε για να γίνει δεκτό το ζώο! Ρωτήσαμε αν βάζουν τα μεγαλόσωμα στις αποσκευές και απάντησε ότι δεν είναι δυνατό να μπει ένα μεγαλόσωμο στο χώρο επιβατών! Ενημερώσαμε και αυτόν τον κύριο για τον νόμο που απαγορεύει τοποθέτηση ζώων στις αποσκευές. Ρωτήσαμε αν έχουν ορίσει δρομολόγια για ζώα και η απάντηση ήταν όχι αν και είχε...καλή διάθεση στο να του πούμε πότε θα ταξιδέψουμε ώστε να ενημερωθεί το ΚΤΕΛ και να μπει το ζώο στην καμπίνα μαζί μας!!! Σαν να σου κάνουν χάρη και όχι σαν να είσαι πολίτης με δικαιώματα και σαν να μην υπάρχει η εγκύκλιος του ΥΜΕ!
Φυσικά ως adespoto.gr καταγγείλαμε ήδη το θέμα στο Υπουργείο Μεταφορών και κρίνεται απαραίτητο να αποσταλεί εκ νέου η εγκύκλιος σε όλα τα ΚΤΕΛ για να καταλάβουν επιτέλους 2 απλά πράγματα:
-τα ζώα ταξιδεύουν μόνο στο χώρο των επιβατών, με τον ιδιοκτήτη τους, εφόσον είναι ως 10 κιλά
-ζώα άνω των 10 κιλών δεν ταξιδεύουν με το ΚΤΕΛ, με κανένα τρόπο, σε καμία θέση.
Είναι άραγε τόσο δύσκολο να εφαρμόζουμε τους νόμους σε αυτή τη χώρα;
Πηγή:http://www.adespoto.gr/index.php?option=com_content&view=article&id=6617:ktel-eyboias-ta-zoa-taksideyoyn-mono-stin-mpagkaziera&catid=142:animal-abuse&Itemid=116
Μεταφορά με ΚΤΕΛ,
Κιλκίς: 31.000 ευρώ πρόστιμο σε αυτόν που εγκατέλειψε σκύλο σε σακί
Στα τέλη Ιουνίου, ο φιλοζωικός σύλλογος Κιλκίς ειδοποιήθηκε από την αστυνομία για ένα σκυλάκι που όχι μόνο κάποιος εγκατέλειψε πετώντας το από αυτοκίνητο αλλά και το έβαλε μέσα σε σακί! Ευτυχώς μία κυρία είχε το θάρρος να καταγράψει τις πινακίδες και ο δράστης οδηγήθηκε στο αυτόφωρο.
Το περιστατικό σημειώθηκε στο Σταυροχώρι και ο δράστης οδηγήθηκε στο δικαστήριο αφού έγινε καταγγελία εις βάρος του για εγκατάλειψη ζώου. Ο απάνθρωπος κύριος μένει στην Καλαμαριά και δεν δίστασε να ξεφορτωθεί το σκύλο του με αυτό τον τρόπο.
Σύμφωνα με τον φιλοζωικό σύλλογο Κιλκίς του ασκήθηκε ποινική δίωξη και του επιβλήθηκε πρόστιμο 31.000 ευρώ.
Πηγή:http://www.adespoto.gr/index.php?option=com_content&view=frontpage&Itemid=1
Ποινικό αδίκημα η Παθητική ή Ενεργητική κακοποίηση ζώων
07.07.2013 - 12:04
Η κακοποίηση ζώων Παθητική ή Ενεργητική είναι ΠΟΙΝΙΚΟ ΑΔΙΚΗΜΑ σύμφωνα με το νόμο 4039/2012. Γι’ αυτό μάθε τι σε περιμένει... Ποινή Φυλάκισης 1 έως 5 χρόνια. Χρηματικό Πρόστιμο έως 15.000 ευρώ.
Πηγή:http://www.zoosos.gr/article/4308/poiniko-adikema-e-pathetike-e-energetike-kakopoiese-zoon
Εξόντωσαν με δηλητήρια 5 σκυλιά στη Θέρμη Θεσσαλονίκης
.2013 - 22:38
Θυμίζουμε ότι η εξόντωση των ζώων είναι εγκληματική πράξη που επιφέρει βαριές ποινές φυλάκισης και μεγάλο χρηματικό πρόστιμο για κάθε νεκρό ζώο.
Όμως εκείνοι που βάζουν φόλες θέτουν σε κίνδυνο και την υγεία των ανθρώπων, αφού σκορπίζουν δηλητήρια, τα οποία εύκολα π.χ. μπορούν να πιάσουν παιδιά παίζοντας στο δρόμο.
Όποιος έχει πληροφορίες για το περιστατικό παρακαλείται να επικοινωνήσει με εκείνους που νοιάζονται να μη μείνει ατιμώρητο και αυτό το έγκλημα στο τηλέφωνο: 6971594396.
Πηγή: Εξόντωσαν με δηλητήρια 5 σκυλιά στη Θέρμη Θεσσαλονίκης | www.zoosos.gr Αναρτήθηκε από
Δηλητηρίαση Ζώου,
Την παρέμβαση της Εισαγγελίας Πρωτοδικών Πρέβεζας και του αρμόδιου Λιμεναρχείου ζητούν η Πανελλαδική Φιλοζωική και Περιβαλλοντική Ομοσπονδία (Π.Φ.Π.Ο.) και η Πανελλαδική Συντονιστική Επιτροπή Ζωοφιλικών Σωματείων (Π.Σ.Ε.Ζ.Σ.) με αφορμή το ρεπορτάζ της ιστοσελίδας http://proinoslogos.gr, που αναδημοσιεύσαμε και εμείς, σχετικά με τον αποκεφαλισμό θαλάσσιων χελωνών από τους ψαράδες του Αμβρακικού.
Στη επιστολή η Μάριζα Χριστοδούλου εκ μέρους της Π.Φ.Π.Ο. και Π.Σ.Ε.Ζ.Σ. τονίζει: «Αναφορικά με τη δημοσίευση του ρεπορτάζ των ιστοσελίδων http://proinoslogos.gr και http://www.zoosos.gr/article/2061/oi-psarades-apokephalizoun-tis-thalass..., για τον αποκεφαλισμό των θαλασσίων χελωνών στην περιοχή του Αμβρακικού, παρακαλούμε να προβείτε στη δίωξη και επιβολή κυρώσεων στους παραβάτες σύμφωνα με την ισχύουσα νομοθεσία.
Σύμφωνα με τα δημοσιεύματα, οι παραβάτες το πιθανότερο να είναι αλιείς καθώς και ιχθυοκαλλιεργητές και οστρακοκαλλιεργητές, οι οποίοι θεωρούν ότι απειλούνται από την παρουσία των εν λόγω αμφιβίων στην περιοχή. Ο δε τρόπος θανάτωσής τους ήταν λίαν απεχθής και βάρβαρος, καθώς οι χελώνες αποκεφαλίστηκαν με κάποιο αιχμηρό αντικείμενο.
Προσφάτως, τέσσερις θαλάσσιες χελώνες ξεβράστηκαν σχεδόν αποκεφαλισμένες στις ακτές της λουρονησίδας του Τσουκαλιού. Ωστόσο σύμφωνα με το Φορέα Διαχείρισης του Κόλπου, αυτές αποτελούν απλώς ένα δείγμα “ενός δυσανάλογα μεγάλου αριθμού νεκρών θαλάσσιων χελωνών στο Εθνικό Πάρκο, όπως εξάλλου συμβαίνει κάθε χρόνο”.
Ο Αμβρακικός είναι ένας πλούσιος σε τροφή θαλάσσιος χώρος. Ταυτόχρονα αποτελεί και μια από τις σημαντικότερες περιοχές τροφοληψίας της θαλάσσιας χελώνας σε ολόκληρη τη Μεσόγειο.
Μετά από τα παραπάνω, παρακαλούμε να πράξετε τα δέοντα, ώστε να προστατευθούν οι θαλάσσιες χελώνες από τον εχθρό της, τον άνθρωπο.
Δέον να καταστεί σαφές, ότι ο πλανήτης μπορεί να παρέξει τροφή για όλους τους κατοίκους του, και όχι μόνο για τον άνθρωπο. Η θάλασσα ανήκει σε όλους, πρωτίστως όμως στους κατ’ εξοχήν κατοίκους της.
Επιπλέον, η αρμονική συνύπαρξη όλων των πλασμάτων πρέπει εφεξής να αποτελεί μέριμνα όλων των κρατικών φορέων, αλλά και όλων των πολιτών».
Πηγή: Ζητούν την παρέμβαση της Εισαγγελίας και του Λιμεναρχείου για τις αποκεφαλισμένες χελώνες! | www.zoosos.gr Αναρτήθηκε από
Σοκ! Αστυνομικοί πυροβόλησαν σκύλο που ήθελε να σώσει το αφεντικό του! ΥΠΟΓΡΑΨΤΕ
Ένα βίντεο που απεικονίζει αστυνομικούς της Καλιφόρνια να πυροβολούν ένα σκύλο που προσπάθησε να σώσει το αφεντικό του, κάνει τις τελευταίες ώρες το γύρο του διαδικτύου.
Ένας μαύρος άντρας είχε βγάλει το σκύλο του βόλτα και βιντεοσκοπούσε αστυνομικούς που έκαναν περιπολία.
Ένας άλλος άνθρωπος ταυτόχρονα τράβαγε με την κάμερα του κινητού του.
Ο ιδιοκτήτης του σκύλου φαίνεται να ρωτάει τους αστυνομικούς γιατί δεν υπάρχουν μαύροι αστυνομικοί σήμερα. Αυτό τράβηξε την προσοχή των αστυνομικών που άρχισαν να κινούνται προς το μέρος του. Ο νεαρός άνδρας βλέποντας τους αστυνομικούς να πλησιάζουν βάζει το σκύλο του μέσα
στο αυτοκίνητο και κατευθύνεται προς το μέρος τους με τα χέρια του πίσω, έτοιμος να παραδοθεί. Την ώρα που οι αστυνομικοί του περνούν τις χειροπέδες, ο σκύλος βγαίνει από το αυτοκίνητο και κατευθύνεται προς το μέρος τους.Ένας αστυνομικός φαίνεται να προσπαθεί να ηρεμήσει το σκύλο που γαβγίζει κοντά στο αφεντικό του. Τότε ένας άλλος αστυνομικός αρχίζει και πυροβολά τον άτυχο σκύλο.Αυτός που τράβαγε το βίντεο το ανέβασε στο Υoutube χωρίς ημερομηνία στις 30 Ιουνίου.
http://www.change.org/petitions/police-unlawful-arrest-and-animal-brutality-prosecute-the-corrupted-hawthorne-cops?utm_campaign=autopublish&utm_medium=facebook&utm_source=share_petition Πηγη: http://gr.news.yahoo.com/%CF%83%CE%BF%CE%BA-%CE%B1%CF%83%CF%84%CF%85%CE%BD%CE%BF%CE%BC%CE%B9%CE%BA%CE%BF%CE%AF-%CF%80%CF%85%CF%81%CE%BF%CE%B2%CF%8C%CE%BB%CE%B7%CF%83%CE%B1%CE%BD-%CF%83%CE%BA%CF%8D%CE%BB%CE%BF-%CF%80%CE%BF%CF%85-%CE%AE%CE%B8%CE%B5%CE%BB%CE%B5-%CE%BD%CE%B1-%CF%83%CF%8E%CF%83%CE%B5%CE%B9-073813104.html Αναρτήθηκε από
Παραβίαση νόμου
ΥΠ.Α.Α.Τ.: Είναι παράνομο τα ζώα να ζουν μονίμως αλυσοδεμένα!
Η προϊσταμένη της Γενικής Διεύθυνσης Κτηνιατρικής του ΥΠ.Α.Α.Τ., Χρυσούλα Δηλέ, μετά από ερώτηση της Πανελλαδικής Φιλοζωικής και Περιβαλλοντικής Ομοσπονδίας διευκρίνισε, ότι η εξασφάλιση της ευζωίας των ζώων δεν επιτυγχάνεται με την μόνιμη αλυσόδεση τους, η οποία τελικά είναι παράνομη γι’ αυτό και επισύρει το διοικητικό πρόστιμο που προβλέπει το άρθρο 21 του νόμου 4039/2012.
Η κα Δηλέ τονίζει ότι «η εξασφάλιση της ευζωίας των ζώων και του σεβασμού της ύπαρξής τους, προϋποθέτει πέραν της εξασφάλισης παροχής στα ζώα των συνθηκών που περιγράφονται στην παρ. β) τους, γεγονός που δεν μπορεί σε καμιά περίπτωση να εκπληρωθεί με την μόνιμη πρόσδεση του ζώου.
Γι’ αυτό και η πραγματοποίηση της απαραίτητης για την υγεία και την ευζωία του ζώου συντροφιάς άσκηση, συμπεριλαμβάνεται στις υποχρεώσεις του ιδιοκτήτη, στην παρ.1.γ) του άρθρου 5 του Ν. 4039/2012 και η μη συμμόρφωσή του, επισύρει το διοικητικό πρόστιμο του άρθρου 21 του ίδιου νόμου».
Πηγή: ΥΠ.Α.Α.Τ.: Είναι παράνομο τα ζώα να ζουν μονίμως αλυσοδεμένα! | www.zoosos.gr Αναρτήθηκε από
Μόνιμη αλυσόδεση
«Τσουχτερό» πρόστιμο για ηλικιωμένο που δηλητηρίασε γάτες στη Σαλαμίνα
Από το Αυτόφωρο Τριμελές Πλημμελειοδικείο Πειραιά καταδικάστηκε σήμερα ένας 82χρονος κάτοικος Σαλαμίνας, ο οποίος εντοπίστηκε το Σάββατο να δηλητηριάζει γάτες που φρόντιζε ο γείτονάς του, στο Αιάντειο. Ο γείτονας είδε από τον μπαλκόνι του τον ηλικιωμένο γείτονα του το Σάββατο να πλησιάζει την ταΐστρα, εκεί που έβαζε τροφή σε αδέσποτες γάτες της περιοχής, τις οποίες είχε υπό την προστασία του και λίγα λεπτά
αργότερα παρατήρησε ότι τα ζώα, αφού έφαγαν, σπαρταρούσαν από το δηλητήριο. Τελικά κατάφερε να τα σώσει μόνο τα δύο γατιά και κάλεσε την αστυνομία καταγγέλλοντας τον δράστη για το έγκλημα. Πέντε από τα γατάκια
ξεψύχησαν μπροστά στα μάτια των αστυνομικών που κατέφθασαν. Ο δράστης για να αποφύγει τη σύλληψη κλείστηκε στο σπίτι του και αρνούνταν
να βγει φωνάζοντας ότι είναι δικαίωμα του να κάνει στα ζώα ό,τι θέλει. Όμως μόλις το έγκλημα και οι εξελίξεις αυτές έγιναν γνωστές, φιλόζωοι και από την Αθήνα πήγαν στη Σαλαμίνα και συγκεντρώθηκαν έξω από το σπίτι
του δράστη. Τελικά το βράδυ της Κυριακής, οι φιλόζωοι συνεννοήθηκαν με τους αστυνομικούς και απομακρύνθηκαν από το σπίτι. Τότε
οι άνδρες της ΕΛ.ΑΣ. κάλεσαν τον 82χρονο απλά για να γίνει επιβεβαίωση των στοιχείων του μέσω του ασυρμάτου. Τελικά μόλις ο δράστης βγήκε εκτός
της οικίας του τον συνέλαβαν και μάλιστα διανυκτέρευσε στο Α.Τ. Σαλαμίνας κατ’ εντολή της Εισαγγελίας Πειραιά. Σήμερα Δευτέρα, οδηγήθηκε στα δικαστήρια και του επιβλήθηκε ποινή φυλάκισης ενός έτους με αναστολή και 5.000 ευρώ χρηματικό πρόστιμο, ενώ δόθηκε εντολή να κατασχεθούν όλες οι χημικές ουσίες που υπάρχουν στο σπίτι του και μπορούν να χρησιμοποιηθούν ως δηλητήρια για τα ζώα. Σύμφωνα με τη γνωμάτευση του κτηνιάτρου που εξέτασε τα πτώματα των γατιών το δηλητήριο
που χρησιμοποιήθηκε στις φόλες ήταν ποντικοφάρμακο. Όταν ο 82χρονος άκουσε την ποινή του, απευθύνθηκε στους δικαστές και είπε ότι δεν έχει χρήματα να πληρώσει και τότε η εισαγγελέας του απάντησε ότι αυτό ορίζει η νομοθεσία για όσους εξοντώνουν τα ζώα και κάποτε θα πρέπει
να το καταλάβουμε. Ο δράστης έχει δικαίωμα να ασκήσει έφεση κατά της πρωτόδικης απόφασης. 4news.gr
Ο νόμος 4039/2012 προβλέπει, ότι το τάισμα και το πότισμα των αδέσποτων ζώων πρέπει να γίνεται από τους δήμους και φιλοζωικά σωματεία. Συγκεκριμένα στο άρθρο 9 και στην παράγραφο 10 τονίζεται: «Την ευθύνη για την επίβλεψη και τη φροντίδα των επανεντασσόμενων αδέσποτων ζώων έχουν από κοινού οι ∆ήμοι, οι οποίοι μάλιστα δύνανται να δημιουργήσουν και σημεία παροχής τροφής και νερού για τα ζώα αυτά, καθώς και τα συνεργαζόμενα με αυτούς φιλοζωικά σωματεία και ενώσεις».
Και η Πανελλαδική Φιλοζωική και Περιβαλλοντική Ομοσπονδία (Π.Φ.Π.Ο.) ενημερώνει διαρκώς με αφίσες και δελτία Τύπου τους φιλόζωους και τις αρμόδιες αρχές υπενθυμίζοντας τη νομοθεσία, η οποία ξεκάθαρα δίνει το δικαίωμα σ’ εκείνους που νοιάζονται να ταΐζουν τ’ αδέσποτα ζώα, χωρίς αυτό να σημαίνει ότι επιτρέπεται να ρυπαίνουμε το περιβάλλον, αφού ΠΑΝΤΑ οφείλουμε να μαζεύουμε τ’ απορρίμματα!
Πηγή: Το περιστέρι στην ποτίστρα του Δήμου Αθηναίων | www.zoosos.gr Αναρτήθηκε από
Δημοτικές ευθύνες αδέσποτων ζώων,
Αίτηση προς τον Εισαγγελέα
Αναγγελία Δίκης
Αντιμετώπιση Κακοποίησης Ζώων
Απειλή κατά Ζώου
Αποφάσεις Αρείου Πάγου για τα Ζώα
Δίκη για κακοποίηση ζώου
Έκθεση Ζώου Δημόσια
Έρευνα για την κακοποίηση των ζώων συντροφιάς
Θέσεις Κομματικών Ομάδων για τα Δικαιώματα των Ζώων
Κακοποίηση Άγριου Ζώου
Κακοποίηση Ζώου Φάρμας
Κατασχέσεις απο Pet shop
Μεταφορά με ΚΤΕΛ
Μονομελούς Πλημμελειοδικείου Ανηλίκων
Νόμιμες-Παράνομες αγγελίες υιοθεσίας ζώων
Πόσα ζώα μπορώ να έχω
Φάτνες με Ζωντανά Ζώα
Eισαγγελική Παραγγελία